Le scopo professate per Hitler esseva le creation de un Nove Ordo de hegemonia german total in Europa continental. Su politicas estranie e domestic promoveva su scopo de obtener Lebensraum ((germano): ""Spatio pro viver"") pro le racia arian. Pro appoiar iste scopo, Hitler duceva le rearmamento de Germania e le Invasion de Polonia per le Wehrmacht in 1939, causante le Secunde Guerra Mundial. Fortias german e su alliatos (le Potentias Axial) prendeva Europa continental e Africa del Nord. Iste occupation esseva invertite in 1943 e 1944 quando le Potentias Alliate liberava le areas de Europa occupate per Germania.